钦定古今图书集成/明伦汇编/家范典/第007卷 > 性理会通 > 《建祖祠移族人疏》明·方孝孺
## 钦定古今图书集成/明伦汇编/家范典/第007卷 > 性理会通 > 《建祖祠移族人疏》明·方孝孺

“举觞而酹先酒。”盖思麹糵之初；秉耒必祀神农，尚推
粒食之始。况夫人之眇质，皆先祖之遗休，堂构积累
世之劳，疆畛有无穷之利。傥食焉而不察，反二者之
不如。是以宗庙为先，著诸《经》《礼》；有田则祭，具列圣谟。
苟存仁义之心，敢忽祖宗之祀。余家爰自前宋，以至
于今，上下三百馀年，继承一十五世。虽绝续盛衰之
“互见，而东西前后之分宗。凡此比屋之人，孰非初祖
之裔。然支分派别，本源既远而益疏；世易人亡，祠祭
仅存而无统。或苟简而不循乎礼，或怠惰而不当乎
时。盂饭杯羹，曷寓如存之敬；桑枢瓮牖，莫栖来格之
神。兹欲创建新祠，合祀群祖。四时仲月，有田者各伸
报本之诚；一姓亡亲，无后者咸享祔”食之祭。明同祖
之同体。严事死如事生。上以萃高曾祖考之灵，下以
洽兄弟子侄之志。燕毛序齿，伫观睦族之欢；鸠材僝
工，请尽奉先之道。在我宗属，各单厥衷，无或乖违，以
沗吾祖。